Jonas Brothers

**Jonas Brothers** er et pop/rock ungdomsband fra Wyckoff, New Jersey, USA, som retter seg mot tenåringsmarkedet. Bandet består av **Paul Kevin Jonas II** (født 5. november 1987) , **Joseph Adam Jonas** (født 15. august 1989) og **Nicholas Jerry Jonas** (født 16. september 1992). Bandet ble kjent gjennom Disney Channel, og har gitt ut fem album: *It's About Time* (2006), *Jonas Brothers* (2007), *A Little Bit Longer* (2008) og *Lines, Vines and Trying Times* (2009), *Happiness Begins* (2019), The Album (2023) og Greetings from Your Hometown (2025).

Det startet som et soloprosjekt av det yngste medlemmet i bandet, Nick Jonas. Han ble oppdaget da han som 6-åring sang i en frisørsalong. Som 7-åring begynte han å spille på Broadway. Han har vært med i flere stykker; *A Christmas Carol* (2000), *Annie Get Your Gun* (2001), *Beauty and the Beast* (2002) og *Les Misérables* (2003). Han ble signert av plateselskapet Columbia Records, men da de tidlig i 2005 hørte sangen «Please Be Mine», ble Daylight/Columbia enige om å signere dem alle tre.

## Historikk

****

**2005:** Tidlig i 2005 signerte Columbia Records' president Steve Greenberg Jonas Brothers etter å ha hørt låten *Please Be Mine*. Sommeren 2005 ble guttene med som åpningsband på tunréen til Jesse McCartney, The Click Five og The Backstreet Boys. Jonas Brothers var åpningsband for The Cheetah Girls i desember, og 27. desember kom deres første singel, *Mandy*. I november dette året fikk Nick type 1 diabetes.

**2006:** Den første av tre musikkvideoer til *Mandy* kom i februar 2006. Det samme året ble sangen deres *Time For Me To Fly* med på soundtracket til filmen Aquamarine. I april gjorde Jonas Brothers en cover av *Yo Ho (A Pirate's Life for Me)* for Disney Mania 4.
Senere, i juni, sang de introsangen *The Chosen One* til Disney-serien Den amerikanske dragen: Jake Long. Sommeren 2006 turnerte Jonas Brothers rundt sammen med Aly & Aj, og den første platen *It's About Time* kom ut i august. To måneder senere sang de *Poor Unfortunate Souls* i Den Lille Havfruen.

**2007:** Tidlig i 2007 kom videoen til *Year 3000* ut. Jonas Brothers ble satt fri fra kontrakten med Columbia Records, og 8. februar ble de signert med Hollywood Records i stedet. Rundt den samme tiden begynte guttene å være med i reklamer for godteriet «Baby Bottle Pops», hvor de også sang reklamesangen.  24. mars ble to forskjellige sanger fra dem gitt ut; *Kids of the Future* fra filmen «Meet the Robinsons» var med på soundtrackalbumet til filmen, og *I Wanna Be Like You* fra «Jungelboken» var med på albumet «DisneyMania 5». Jonas Brothers var for første gang i Det hvite hus mandag 9. april 2007. De var der under «The Annual White House Easter Egg Roll», hvor de sang den amerikanske nasjonalsangen. De kom tilbake 27. juni 2007 under en feiring av kvinner i sport. Det foregikk en kamp der, og etter kampen sang de nasjonalsangen igjen. De fikk også spille noen av sine egne sanger. 
I slutten av juni la de ut på en turné kalt *Prom Tour* eller *Marvelous Party Tour*, som fortsatte helt til oktober.
24. juli dette året ble den første singelen fra deres andre album, "Jonas Brothers", sluppet. 
Albumet «Jonas Brothers» ble gitt ut 7. august 2007, og det kom opp på 5.-plass over de 200 hotteste albumene den første uken. Rundt denne tiden hadde de også to musikkvideo-premierer. Sangen *Hold On* ble vist to uker før utgivelsen av albumet, og *S.O.S.* ble vist rett etter albumslippet.
I august gjorde Jonas Brothers flere opptredener på TV. 17. august var de gjestestjerner i Disney Channel-showet «Hannah Montana» i en episode kalt «Me and Mr. Jonas and Mr. Jonas and Mr. Jonas». De sang også en sang sammen med Miley Cyrus i denne episoden; *We Got the Party* som ble vist rett etter premieren av «High School Musical 2». Denne kvelden ble episoden sett av 10,7 millioner mennesker.   Gruppen fremførte to sanger den 24. august på «The Miss Teen USA contest». Dagen etterpå ble avslutningen av «Disney Channel Games» sendt på tv, hvor de også sang. Lekene var filmet 27. april 2007, i Orlando, Florida. Den 26. august presenterte Jonas Brothers sammen med Miley Cyrus en pris på «Teen Choice Awards».
I november 2007 stod Jonas Brothers på scenen under «American Music Awards» hvor de fremførte sangen sin *S.O.S.*. 22. november dukket brødrene opp i den 81. «Annual Macy's Thanksgiving Day Parade». Den siste gangen de sto på scenen i 2007, var på nyttårsaften hvor de sang hitsinglene *Hold On* og *S.O.S.*

**2008:** 31. januar.2008 startet turnéen «Look Me In The Eyes Tour» i Tucson i Arizona. På denne turnéen framførte de flere nye sanger som senere ble med på deres 3. album. Etter «Look Me In The Eyes Tour»-turnéen var over, fortalte guttene at de skulle åpne for Avril Lavigne under den siste delen av hennes turné i Europa. De reiste med henne og «Boys Like Girls» fra sent i mai til sent i juni.
Samtidig som de filmet Camp Rock skrev Jonas Brothers flere sanger til medskuespilleren Demi Lovatos nye album, «Don't Forget». Albumet ble gitt ut 23. september 2008 i USA. I tillegg til å hjelpe til med å produsere Lovatos album, har det også en sang hvor Demi og Jonas Brothers spiller sammen. Denne låten heter *On the Line*. Det ble også gitt ut et soundtrack-album for Camp Rock, 17. juni 2008. Albumet kom på 3.-plass på listen over de 200 mest solgte albumene. Den solgte hele 188 000 eksemplarer den første uken.
Sommeren 2008 startet Jonas Brothers sin egen nordamerikanske turné, «The Burnin' Up Tour», for å promotere platene «A Little Bit Longer» og «Camp Rock Soundtrack». De spilte også sanger fra sine to forrige album på turneen. Den startet 4. juli 2008 i Toronto, Ontario. Et filmteam fra «Disney Channel 3D Production» filmet to show i California, hvor også Taylor Swift sang noen egne sanger. Dette skulle brukes i en konsertfilm i 3D som kom ut 22. februar 2009 i USA. 14. juli fortalte Nick Jonas at bandet allerede hadde skrevet fem sanger til sitt fjerde album.
Jonas Brothers skrev historie dette året ved å være den første gruppen til å få mer enn 100 000 nedlastinger for tre singler; *Burnin' Up*, *Play My Music* og *Pushin' Me Away*. Gruppen var også på forsiden av juli-utgaven av Rolling Stone Magazine i 2008, som den yngste gruppen noen sinne.
I slutten av 2008 ble de nominert til en Grammy i kategorien Best New Artist, men prisen gikk til den britiske stjernen Adele.

**2009:**
27. februar 2009 var det premiere på deres egen konsertfilm i 3D. Den 16. juni ga de ut sitt fjerde studioalbum «Lines, Vines And Trying Times». I Norge kunne det bli kjøpt fra 15. juni. Jonas Brothers annonserte den 7. juli at de hadde signert gruppen Honor Society til deres eget plateselskap som de startet sammen med Hollywood Records. En måned senere ble låten *Send It On* spilt på Radio Disney. Demi Lovato, Miley Cyrus og Selena Gomez sang sammen med Jonas Brothers på den sangen, som ble gitt ut for «Disney's Friends for Change». Musikkvideoen hadde premiere 14. august. 
Joe Jonas var gjestedommer på American Idol i en episode som gikk på amerikansk fjernsyn i begynnelsen av 2010. «Camp Rock 2: The Final Jam» ble også innspilt i 2009. Innspillingen begynte 3. september, og ble avsluttet 16. oktober. Filmen ble filmet i Ontario i Canada, og hadde premiere i 2010.

**2010:** I 2010 kom «Camp Rock 2», og «JONAS L.A» ut. 
Nick bestemte seg for å holde på som soloartist. Han startet sitt eget band, Nick Jonas & The Administration. Men brødrene var helt klare på at Jonas Brothers ikke ble oppløst på grunn av hans solokarriere. De kom fremdeles til å lage mer musikk sammen.

**2011:** I 2011 bestemte også Joe seg også for å begynne en solokarriere, og ga ut albumet *Fast Life*. Nå drev alle guttene med forskjellige prosjekter.

**2012:** I 2012 brøt guttene kontrakten med Hollywood Records. Derfor slettet Hollywood Records mange av Jonas Brothers sine videoer og tok fra dem livvakten deres Big Rob. 
Kevin Jonas og kona Danielle Jonas fikk sin egen reality serie på kanlaen E! Tidlig den 17. august var Kevin og Danielle på radioen med Ryan Seacrest. Der ringte de til Nick og Joe, og avslørte at de 11. oktober skulle ha en slags "gjenforeningskonsert" i Radio City Music Hall, NYC. Etter flere år opptrådte de endelig sammen igjen. De sang tre nye låter fra deres nye album, *Wedding Bells* (som Nick skrev om sin eks Miley Cyrus), *Let's Go* og *First Time*.

**2013:**
Bandet gir ut singlene *First Time* og *Pom Poms* 1. januar*.* Oktober samme år avlyser de turneen på grunn av en "dyp rift i bandet" og beslutter å legge ned gruppen. Deres femte studioalbum *V* blir aldri ferdig og utgitt, men fem av sangene fra det blir sluppet til Team Jonas fanclub-medlemmer. Sangene heter *Wedding Bells, Found, What Do I Mean To You, Neon* og *The World.*

**2019:** 
Bandet gjenforenes. Den 1. mars slipper gruppen singelen «Sucker» som er deres første utgivelse på 6 år.

## Film og TV
I tillegg til å ha vært med på en episode av Hannah Montana var også Jonas Brothers med i hennes konsertfilm i 3D. De var med henne under hennes «Hannah Montana & Miley Cyrus: Best of Both Worlds Tour», hvor de var åpningsband. De kom også ut på scenen midt under konserten og sang «We Got the Party», i tillegg til noen av sine egne sanger. 

Under «When You Look Me In The Eyes Tour»-turnéen filmet de en serie bestående av 5minutters-episoder fra turneen. Disse hadde premiere på Disney Channel i USA 16. mai 2008. I Norge hadde serien premiere 1. november 2008. «Jonas Brothers: Living the Dream» viste hvordan de levde når de var ute på turné. Man fikk se klipp av gruppen når de øvde, reiste, var på scenen, gjorde lekser og når de var sammen med familie og venner. 

Brødrene har også vært med i et spesialshow på Disney Channel, kalt «Studio DC: Almost Live», hvor de var sammen med kjente muppets. De var også med under «Disney Channel Games 2008», hvor Kevin var lagleder for det gule laget, Joe var med på det grønne, og Nick deltok på det røde laget.

De spilte også i suksessfilmen «Camp Rock» som hadde premiere i USA i juni 2008. Joe Jonas og Demi Lovato hadde hovedrollene som Shane Gray og Mitchie Torres. Den ble en kjempehit og sett av 8,9 millioner seere i USA og Canada. Jonas Brothers var i filmen kjent som den berømte gruppen «Connect Three». Joe var også der vokalisten i bandet, Nick var en gitarist med navn Nate, og Kevin var også gitarist, men kjent som Jason. På grunn av den store suksessen kom det også en oppfølger til Camp Rock.
 
I 2009 fikk Jonas Brothers sin egen serie på Disney Channel, «JONAS». Serien skulle egentlig handle om guttene som spioner, men handlingen  ble senere endret. JONAS handler om tre brødre som lever som rockestjerner samtidig som de ønsker å leve så normalt som mulig. Serien kom på norske tv-skjermer høsten 2009. I 2010 kom den andre sesongen, med navn "JONAS L.A"
 
Det var en stund rykter om at alle fire brødrene ville debutere på kino i filmen «Walter the Farting Dog», men da det ble brakt opp under et intervju avkreftet Kevin dette. Det var meningen de skulle være med, men prosjektet ble utsatt/avlyst.
De var derimot med i "Natt På Museet 2" som engler. Camp Rock 2 kom i 2010.

I ''South Park'' episode The Ring (episode 1, sesong 13) vil serieskaperne avsløre Jonas Brothers hensikt med musikken sin. De blir tvunget til å dele ut kyskhetsringer av Mikke Mus som er sjef for Disney, fordi han ikke vil fremstå som at han selger på sex til småjenter. Når Jonas brødrene sier seg lei av at alt skal dreie seg om kristendom og kyskhet forteller Mikke at de er nødt å bære kyskhetsringene, og at Disney ville tatt seg dårlig ut hvis de ikke fremstår som uinteressert i sex-aspektet. Jonas Brothers ville ikke fungert som den største pengemaskinen til Disney i nyere tid hvis alle de "dumme, godtroende kristne" forstår at småjentene deres er opptatt av andre ting enn "musikken" deres.

## Veldedighet
I 2007 tjente Jonas Brothers ca. 12 millioner $, og de donerte 10% av pengene til deres egen veldedighet «Change for the Children Foundation». «Change for the Children Foundation» er et arbeid startet av Jonas Brothers, hvor donerte penger går til flere forskjelle veldedighetsformål. Guttene har selv sagt: «Vi startet «The Change for the Children Foundation» for å støtte programmer som motiver og inspirerer barn til å ta en avgjørelse og vil gjøre suksess. Og vi tror at de som er flinkest til å hjelpe barn, er likesinnede – barn som hjelper barn som er litt mindre heldige.»  Siden 6. august 2008 har «Bayer Diabetes Care» slått seg sammen med Nick Jonas som en diabetesambassadør for å hjelpe unge mennesker å få kontroll over deres diabetes. Nick fikk selv vite som 13-åring at han har diabetes type 1.

## Medlemmer

**Brødrene:**
* *Paul Kevin Jonas II*, født 5. november 1987 – Gitar (vanligvis en Gibson Les Paul) og bakgrunnsvokal. Kevin hjalp til å produsere albumet «Jonas Brothers».
* *Joseph Adam Jonas* (født 15. august 1989) – Vokaler, tamburin, gitar(i sangen «A Little Bit Longer»).
* *Nicholas Jerry Jonas*, født 16. september 1992 – Vokaler, gitar (vanligvis en Gibson SG i den originale rødfargen), piano, og trommer. Nick er den yngste i bandet.

**Resten av bandet:**
* John Taylor – Gitar. Hjelper også til med å produsere.
* Greg "Garbo" Garbowsky – Bass. Vært med guttene siden de startet. Født og oppvokst i New Jersey, han har også en blogg om livet på veien.
* Jack "Flawless Lawless" Lawless – Trommer. Ble med i bandet tidlig i 2007. Født og oppvokst i New Jersey.
* Ryan Liestman – Keyboard.

I 2012 fikk de med tre nye medlemmer; bakgrunnsanger Paris Garbowsky (gift med Greg Garbowsky), trommeslager Michael Bland (som var med i Nick Jonas & The Administration) og bakgrunnsanger.

**Tidligere medlemmer:**
* Alex Noyes – Trommer. Spiller nå trommer i gruppen «Honor Society», som også er åpningsbandet til Jonas Brothers på verdensturnéen deres. 

## Diskografi
### Album
* *[[It's About Time]]* (2006) 
* *[[Jonas Brothers (album)|Jonas Brothers]]* (2007) 
* *[[A Little Bit Longer]]* (2008)
* *[[Camp Rock (album)|Camp Rock]]* (2008)
* *[[Music from The 3D Concert Experience]]* (2009)
* *[[Lines, Vines and Trying Times]]* (2009)
* *[[Jonas Brothers: Live: Walmart Soundcheck CD+DVD]]* (2009)
* *[[Jonas L.A.]]* (2010)
* *[[Camp Rock 2: The Final Jam (album)|Camp Rock 2: The Final Jam]]* (2010)
* *[[Happiness Begins]]* (2019)
* *The Album* (2023)
* *Greetings from Your Hometown* (2025)

## Filmografi

## Eksterne lenker
* 
* 
* 
* 
* South Park om the Jonas Brothers